joelniklaus/EU_Wikipedias huggingface dataset:
Καντόνι του Σανκτ Γκάλεν

Το καντόνι του Σανκτ Γκάλεν ( ), είναι ένα από τα 26 καντόνια της Ελβετίας. Πρωτεύουσά του είναι το Σανκτ Γκάλεν.

Το καντόνι βρίσκεται στην βορειοανατολική Ελβετία, έχει έκταση 2.026 τετρ.χλμ. (5% της χώρας) και πληθυσμό μισό εκατομμύριο κατοίκους (6% της χώρας). Δημιουργήθηκε το 1803 με συνένωση της πόλης του Σανκτ Γκάλεν, των εκτάσεων του Αβαείου του Σανκτ Γκάλεν και διαφόρων πρώην εδαφών της Παλιάς Ελβετικής Συνομοσπονδίας.

Καντόνια της Ελβετίας
Σελίδες με πηγές CS1 στα Γερμανικά (de)
Καντόνι του Σόλοτουρν

Το καντόνι του Σόλοτουρν () είναι ένα από τα 26 καντόνια της Ελβετίας. Βρίσκεται στα βορειοδυτικά της χώρας και πρωτεύουσά του είναι το Σόλοτουρν.

Ιστορία 
Το χωριό Salodurum ιδρύθηκε στην εποχή του Ρωμαίου αυτοκράτορα Τιβερίου. Το έδαφος του καντονιού περιλαμβάνει γη που ανήκε στην παλαιά πόλη, κυρίως στον Μεσαίωνα. Για τον λόγο αυτό, το σχήμα του είναι ακανόνιστο και περιλαμβάνει δύο εξκλάβια κατά μήκος των γαλλικών συνόρων που συνιστούν ξεχωριστές περιοχές του καντονίου και ανάμεσα από τις οποίες υπάρχουν εδάφη του καντονίου της Βασιλείας-επαρχίας. Το 1481 το καντόνι έγινε μέλος της στρατιωτικής συμμαχίας της πρώην Ελβετικής Συνομοσπονδίας. Στο τέλος της Μεταρρύθμισης, το Σόλοτουρν διατήρησε το Καθολικό του δόγμα. Μεταξύ 1798 και 1803 το καντόνι αποτελούσε μέρος της Ελβετικής Δημοκρατίας. Το 1803 ήταν ένα από τα 19 ελβετικά καντόνια που ανασυστάθηκαν από τον Ναπολέοντα (Διαμεσολάβηση). Το 1830, ο πληθυσμός επαναστάτησε ενάντια στο αριστοκρατικό καθεστώς και το καντόνι έγινε οριστικά φιλελεύθερο-δημοκρατικό. Παρότι ο πληθυσμός ήταν αυστηρά Ρωμαιοκαθολικός, το Σόλοτουρν δεν συμμετείχε στο καθολικό αυτονομιστικό κίνημα (Sonderbund) του 1845-7. Ομοίως, εγκρίθηκαν τα ομοσπονδιακά συντάγματα του 1848 και του 1874. Το ισχύον σύνταγμα του καντονίου χρονολογείται από το 1987.

Διοίκηση 
Ο ανώτερος δικαστής (Landammann) είναι ο επικεφαλής του καντονιού. Από την 1η Ιανουαρίου 2022 στο αξίωμα υπηρετεί ο Ρεμό Ανκλί.

Καντόνια της Ελβετίας
Σελίδες με πηγές CS1 στα Γερμανικά (de)
Ντέιβιντ Σουσέι

Ο σερ Ντέιβιντ Σουσέι (αγγλικά: Sir David Courtney Suchet, Λονδίνο, Ηνωμένο Βασίλειο, 2 Μαΐου 1946) είναι διακεκριμένος Άγγλος  ηθοποιός του θεάτρου, που έγινε ευρύτερα γνωστός ερμηνεύοντας το ρόλο του ντετέκτιβ Ηρακλή Πουαρό, σε τηλεοπτική παραγωγή βασισμένη στον χαρακτήρα αυτόν, τον οποίο εμπνεύστηκε η συγγραφέας Άγκαθα Κρίστι. Είναι νυμφευμένος και έχει δύο παιδιά.

Φιλμογραφία

Παραπομπές 

Βρετανοί ηθοποιοί
Επιτροπή «Ελλάδα 2021»

Η Ελλάδα 2021 είναι η ονομασία μιας επιτροπής και ο ρόλος της είναι να συντονίσει τις επετειακές εκδηλώσεις για τη συμπλήρωση των 200 ετών από την Επανάσταση του 1821.

Σύσταση 
Η ίδρυση της επιτροπής πραγματοποιήθηκε στις 7 Αυγούστου του 2019 και συστάθηκε σύμφωνα με το άρθρο 114 του ν. 4622/2019, λίγο πριν συμπληρωθούν 200 χρόνια από την Ελληνική Επανάσταση του 1821. Σύμφωνα με το ιδρυτικό προεδρικό διάταγμα, υπάγεται στον πρωθυπουργό της Ελλάδας και έχει κοινή νομική υπόσταση προκειμένου να επιτευχθεί ο σκοπός της.

Διοικητικά όργανα της επιτροπής έχουν οριστεί η Ολομέλεια, ο Πρόεδρος και το Εκτελεστικό συμβούλιο.

Σκοπός 
Πέρα από την διοργάνωση και τον συντονισμό εκδηλώσεων προς τιμήν της Ελληνικής Επανάστασης, η Επιτροπή ανέλαβε να αναδείξει και να προάγει την συμβολική αυτή επέτειο ως γεγονός παγκοσμίου εμβέλειας. Έτσι, παραπλεύρως των δράσεων που έχει διοργανώσει η ίδια η Επιτροπή, πρόκειται να παρουσιαστούν προτάσεις από δήμους, πολιτιστικούς οργανισμούς και φορείς, εταιρείες, εκπαιδευτικά ιδρύματα, σχολεία και ιδιώτες.

Εκτός από τις δράσεις, η Επιτροπή έθεσε ως στόχο της να επανασυστήσει την Ελλάδα, από την έναρξη της σύγχρονης ιστορίας έως τη σημερινή εποχή, δηλαδή στην πορεία αυτών των 200 χρόνων.

Δράσεις 
Κάποιες από τις δράσεις που η Επιτροπή σκοπεύει να διοργανώσει είναι:
Η δημιουργία διεθνούς φόρουμ με το όνομα «Η Ελλάδα το 2040».
Η διοργάνωση εορτών το καλοκαίρι του 2021 σε όλες τις περιφέρειες της χώρας.
Η ίδρυση  του Ερευνητικού Ινστιτούτου για την Τεχνητή Νοημοσύνη.
Την δράση «Βαδίζοντας στα Αχνάρια του 1821» όπου 200 νέοι και νέες θα έχουν την ευκαιρία να ταξιδέψουν σε τόπους που θα συνδέονται με την Ελληνική Επανάσταση.

Παραπομπές

Εξωτερικοί σύνδεσμοι 

 

Οργανισμοί
2021
Καντόνι του Τιτσίνο

Το καντόνι του Τιτσίνο, επισήμως Δημοκρατία και Καντόνι του Τιτσίνο, είναι το νοτιότερο από τα 26 καντόνια της Ελβετίας. Το Τιτσίνο συνορεύει με το καντόνι του Ούρι στα βόρεια, το καντόνι του Βαλαί στα δυτικά, το καντόνι του Γκριτζόνι στα βορειοανατολικά, καθώς και τις ιταλικές περιφέρειες του Πεδεμόντιου και της Λομβαρδίας στο νότο. Περιβάλλει τον μικρό ιταλικό θύλακα του Καμπιόνε ντ'Ιτάλια.

Το όνομά του προέρχεται από τον ποταμό Τιτσίνο και είναι το μόνο καντόνι όπου τα ιταλικά είναι η μόνη επίσημη γλώσσα. Αντιπροσωπεύει το μεγαλύτερο μέρος της ιταλόφωνης Ελβετίας μαζί με το νότιο μέρος του Graubünden. Το 2019 είχε 351.491 κατοίκους.

Η γη που ανήκει σήμερα στο καντόνι αποσπάστηκε από τις ιταλικές πόλεις τον 15ο αιώνα από διάφορες ελβετικές δυνάμεις στις τελευταίες εκστρατείες της Παλαιάς Ελβετικής Συνομοσπονδίας. Στην Ελβετική Δημοκρατία, που ιδρύθηκε το 1798, διαμοιράστηκε μεταξύ των δύο νέων της Μπελλιντσόνα και του Λουγκάνο. Η δημιουργία της Ελβετικής Συνομοσπονδίας το 1803 συνένωσε αυτά τα δύο καντόνια στο σύγχρονο καντόνι του Τιτσίνο.

Καντόνια της Ελβετίας
Σελίδες με πηγές CS1 στα Γερμανικά (de)
Χαιρέτα μου τον Πλάτανο

Χαιρέτα μου τον Πλάτανο είναι μία ελληνική καθημερινή κωμική τηλεοπτική σειρά, παραγωγής απο το 2020 μέχρι και σήμερα που προβάλλεται από τον τηλεοπτικό σταθμό ΕΡΤ1 από τις 12 Οκτωβρίου 2020 και είναι βασισμένη στην Κροατική τηλεοπτική σειρά "KUD PUKLO DA PUKLO".

Πλοκή 

Στον πρώτο κύκλο της σειράς ο Βαγγέλας Κυριαζής (Γιάννης Μόρτζος), ο παρανοϊκός γέρος του χωριού, πεθαίνει και αφήνει στα τρία εγγόνια του, Κατερίνα (Πηνελόπη Πλάκα), Τζώρτζη (Αλέξανδρος Χρυσανθόπουλος) και Θοδωρή (Γιωργής Τσουρής), όλη του την περιουσία: το σπίτι στο χωριό, τρία χωράφια, έξι στρέμματα το καθένα και τρία εκατομμύρια ευρώ με τον όρο να μείνουν στο χωριό, τον Πλάτανο, για έναν χρόνο. Αν κάποιος λείψει για πάνω από εικοσιτέσσερις ώρες, χάνει αυτομάτως το δικαίωμα διεκδίκησης της κληρονομιάς. Αν χάσουν και οι τρεις τα χρήματα περνούν στο χωριό. Τα πράγματα όμως περιπλέκονται πιο πολύ όταν όλο το χωριό στρέφεται εναντίον τους.

Στον δεύτερο κύκλο της σειράς καταφθάνει στον πλάτανο ο Βαλεντίνο, ένας Ιταλός ο οποίος αργότερα δολοφονείται. Αργότερα στο πλάτανο καταφθάνουν από την Ιταλία η οικογένεια των Αργυρών.

Στον τρίτο κύκλο της σειράς, το μικρό ανυπότακτο χωριό, που ακούει στο όνομα Πλάτανος, έχει φέρει τα πάνω κάτω και μέχρι και οι θεοί του Ολύμπου τσακώνονται εξαιτίας του, κατηγορώντας τον σκανδαλιάρη Διόνυσο ότι αποτρέλανε τους ήδη ζουρλούς Πλατανιώτες, «πειράζοντας» την πηγή του χωριού.  Τι σχέση έχει, όμως, αυτή η πηγή με το μαγικό νερό, ένα βράδυ της Αποκριάς που οι Πλατανιώτες δεν θέλουν να θυμούνται, ένα αυθεντικό αβγό Φαμπερζέ κι ένα κοινόβιο μ’ έναν τίμιο εφοριακό και έναν… ψυχοπαθή;

Οι Πλατανιώτες θα βρεθούν αντιμέτωποι με τον πιο ισχυρό εχθρό απ’ όλους: το παρελθόν τους, και όλα όσα θεωρούσαμε δεδομένα θα έρθουν τούμπα: οι καλοί θα γίνουν κακοί, οι φτωχοί πλούσιοι, οι συντηρητικοί προοδευτικοί και οι εχθροί φίλοι! Ο άνθρωπος που αδικήθηκε στο παρελθόν από τους Πλατανιώτες θα προσπαθήσει να κάνει ό,τι δεν κατάφεραν οι προηγούμενοι… να εξαφανίσει όχι μόνο τον Πλάτανο και τους κατοίκους του, αλλά ακόμα και την ιδέα πως το χωριό αυτό υπήρξε ποτέ πραγματικά.

Η Νέμεσις θα έρθει στο μικρό χωριό μας και η τελική μάχη θα είναι η πιο ανελέητη απ’ όλες! Η τρίτη σεζόν θα βουτήξει στο παρελθόν, θα βγάλει τους σκελετούς από την ντουλάπα και θα απαντήσει, επιτέλους, στο προαιώνιο ερώτημα: Τι φταίει και όλη η τρέλα έχει μαζευτεί στον Πλάτανο; Τι πίνουν οι Πλατανιώτες και δεν μας δίνουν;

Επισκόπηση σειράς

Διανομή

Παραπομπές 

Τηλεοπτικές σειρές της δεκαετίας του 2020
Τηλεοπτικές σειρές ΕΡΤ
Ελληνικές σαπουνόπερες
Ελληνικές κωμικές τηλεοπτικές σειρές
Πέραμα Έβρου

Το Πέραμα είναι ημιορεινό χωριό της Θράκης στην Περιφερειακή Ενότητα Έβρου με υψόμετρο 230 μέτρα, το οποίο βρίσκεται στα δυτικά όρια με την Περιφερειακή Ενότητα Ροδόπης σε απόσταση 28 χλμ. Δ.-ΒΔ. της Αλεξανδρούπολης και 45 χλμ. ΝΑ. από την Κομοτηνή. Νοτιοδυτικά είναι τα Πετρωτά, ανατολικά η Κόμαρος ενώ νότια μέχρι τον αρχαιολογικό χώρο της Μεσημβρίας - Ζώνης απλώνεται δάσος μαύρης πεύκης που κύριο χαρακτηριστικό του είναι τα δένδρα νάνοι. 
Ως οικισμός αναφέρεται επίσημα, μετά την απελευθέρωση της Θράκης (1920), το 1924 στο ΦΕΚ 194Α - 14/08/1924 να προσαρτάται στην τότε κοινότητα Συκαράγης (Συκορράχης). Σύμφωνα με το Σχέδιο Καλλικράτης μαζί με τη Συκορράχη, την Ατάρνη, την Αύρα, τη Μέστη και την Κόμαρο αποτελούν την τοπική κοινότητα Συκορράχης που υπάγεται στη δημοτική ενότητα Αλεξανδρούπολης του Δήμου Αλεξανδρούπολης και σύμφωνα με την απογραφή 2011 έχει πληθυσμό 108 κατοίκους.

Εξωτερικοί σύνδεσμοι
 Πετρωτά Ροδόπης: Ένα δάσος μαύρης πεύκης στα πεδινά | 28/9/2020 | ΕΡΤ
 Διατηρητέο το δάσος της μαύρης Πεύκης στο Πέραμα Έβρου από τον ιστότοπο https://newpost.gr/

Παραπομπές

Δήμος Αλεξανδρούπολης
Χωριά του νομού Έβρου
Τάνια Ρόμπερτς

Η Βικτόρια Λη Μπλουμ (· Μπρονξ, Νέα Υόρκη, 15 Οκτωβρίου 1955 - 4 Ιανουαρίου 2021), γνωστή με το καλλιτεχνικό όνομα Τάνια Ρόμπερτς (Tanya Roberts), ήταν Αμερικανίδα ηθοποιός, φωτομοντέλο και παραγωγός. Έγινε ευρύτερα γνωστή για τις ερμηνείες της ως παρτενέρ του Ρότζερ Μουρ στην ταινία του χαρακτήρα Τζέιμς Μποντ με τίτλο «A View to a Kill» (1985) και ως ένας από τους Άγγελους του Τσάρλι, στο ομώνυμο τηλεοπτικό σίριαλ.

Βιογραφία
Το δεύτερο παιδί (είχε μία μεγαλύτερη αδελφή) της οικογένειας Ιρλανδού μετανάστη και Εβραίας μητέρας, η Τάνια εγκατέλειψε στα 15 της χρόνια το σχολείο, προκειμένου να επιδιώξει καριέρα φωτομοντέλου. Ακολούθως σπούδασε υποκριτική στο «Actors Studio» του Μανχάταν, όταν και υιοθέτησε το καλλιτεχνικό ψευδώνυμο «Tanya Roberts». Υπήρξε παντρεμένη με τον πτυχιούχο ψυχολογίας και σεναριογράφο του Χόλιγουντ Barry Roberts (1946 – 2006), από το 1974 έως το θάνατό του. Δεν απέκτησαν παιδιά.

Η Ρόμπερτς πρωταγωνίστησε σε διαφημίσεις (τον Οκτώβριο του 1982 εμφανίστηκε στο εξώφυλλο του περιοδικού «Playboy»), θεατρικές παραστάσεις, κινηματογραφικές παραγωγές και τηλεοπτικές σειρές. Το 1980 επιλέχθηκε μεταξύ 2.000 υποψηφίων κοριτσιών για το ρόλο της στους «Άγγελους του Τσάρλι» αντικαθιστώντας τη Shelley Hack, ενώ το 1984 πρωταγωνίστησε στην κινηματογραφική ταινία «Sheena: Queen of the Jungle». Το 2005, λόγω ασθένειας του συζύγου της, αποσύρθηκε από τη σκηνή.

Στις 3 Ιανουαρίου 2021 μέσα ενημέρωσης είχαν αναφέρει ότι η Ρόμπερτς είχε αποβιώσει σε νοσοκομείο, ωστόσο η πληροφορία αρχικά είχε διαψευστεί. Η Ρόμπερτς απεβίωσε μία ημέρα αργότερα, στις 4 Ιανουαρίου.

Παραπομπές

Αμερικανίδες ηθοποιοί τηλεόρασης
Αμερικανίδες ηθοποιοί κινηματογράφου
Αμερικανίδες μοντέλα
Καρλόττα της Νάπολης

Η Καρλόττα της Νάπολης, επίσης γνωστή ως Καρλόττα της Αραγωνίας και πριγκίπισσα του Τάραντα (π.1479/80 - 1506) από τον Οίκο της Τραστάμαρα, ήταν η μεγαλύτερη κόρη και η τελική κληρονόμος του Φρειδερίκου της Νάπολης. Παρόλο που ο πατέρας της είχε στερηθεί το βασίλειό του, οι απόγονοί της, ο Οίκος των Λα Τρεμουάλ (La Trémoïlle) διατήρησε τη δυναστική του διεκδίκηση από την εξορία.

Βιογραφία
Ήταν η πρώτη κόρη του Φρειδερίκου της Νάπολης και της 1ης συζύγου του Άννας, κόρης του Αμεδαίου Θ΄ δούκα της Σαβοΐας. Η μητέρα της Άννας, η Γιολάνδη της Γαλλίας, ήταν κόρη του Καρόλου Ζ΄ της Γαλλίας. 

Έπειτα από το τέλος της μητέρας της, που συνέβη λίγο μετά τη γέννησή της, η Καρλόττα μεγάλωσε στη Γαλλία και ανατράφηκε στη Γαλλική Αυλή. Ένας από τους μνηστήρες της ήταν η Καίσαρας Βοργίας.  Η Καρλόττα τον αρνήθηκε και αντ' αυτού στις 10 Ιουνίου 1500 παντρεύτηκε τον Γκυ ΙΣΤ΄ κόμη του Λαβάλ,  επικεφαλής μίας από τις πιο ισχυρές ευγενείς οικογένειες της Βρετάνης.

Διεκδίκηση του βασιλείου της Νάπολης 
Ένα έτος μετά από τον γάμο της Καρλόττας, ο πατέρας της, έπειτα από πόλεμο με τη Γαλλία, έχασε τον θρόνο και την ελευθερία του. Ο αδελφός της Φερδινάνδος δούκας της Καλαβρίας κατέφυγε στην Ισπανία το 1504, από όπου δεν επέστρεψε. Αυτός απεβίωσε το 1550 χωρίς νόμιμους απογόνους στη Βαλένθια· η Καρλόττα είχε από καιρό αποβιώσει και η Γαλλία είχε χάσει το στέμμα της Νάπολης από έναν άλλο κλάδο του Οίκου των Τραστάμαρα. Παρ' όλα αυτά οι απόγονοί της ξεκίνησαν μία άκαρπη διεκδίκηση του στέμματος της Νάπολης, ενώ έθεσαν το αίτημά τους τους στη Βρετάνη και τη Γαλλία. Στην Καρλόττα αποδόθηκε, μετά το τέλος της, ο τίτλος της πριγκίπισσας του Τάραντα, τίτλο που έφεραν οι διάδοχοι της Νάπολης.

Οικογένεια
Παντρεύτηκε το 1500 τον Γκυ ΙΣΤ΄ κόμη του Λαβάλ και είχαν τέκνα:
 Αικατερίνη, παντρεύτηκε τον Κλωντ Α΄ του Ριέ .
 Άννα, παντρεύτηκε τον Φραγκίσκο του Λα Τρεμουάλ .
 Φραγκίσκος απεβ.1522 .

Βιβλιογραφικές αναφορές

Πηγές 
 

Οίκος της Τραστάμαρα
Μιθριδάτης (Μότσαρτ)

Μιθριδάτης, βασιλιάς του Πόντου, είναι μια από τις σπουδαιότερες σοβαρές όπερες του Βόλφγκανγκ Αμαντέους Μότσαρτ, ο οποίος την έγραψε όταν ήταν ακόμα 14 ετών, κατά τη διάρκεια της περιοδείας του στην Ιταλία το 1770 και την παρουσίασε για πρώτη φορά κατά τη διάρκεια ενός καρναβαλιού στο Μιλάνο, στις 26 Δεκεμβρίου 1770. Η όπερα σημείωσε αρκετή επιτυχία, έτσι ώστε να εδραιωθεί η φήμη του συνθέτη. Το έργο εκτελέστηκε 21 φορές, αλλά με τον καιρό ξεχάστηκε μέχρι που άρχισε να αναβιώνει τον 20ο αιώνα.

Ρόλοι 

 Μιθριδάτης, βασιλιάς του Πόντου (τενόρος)                                          
 Ασπασία, γυναίκα του Μιθριδάτη (σοπράνο)                                     
 Ξιφάρης, γιος του Μιθριδάτη (σοπράνο)                                 
 Φαρνάκης, έτερος γιος του Μιθριδάτη (άλτο καστράτο)                                    
 Ισμήνη, πριγκίπισσα (σοπράνο)                                     
 Μάρκιος, Ρωμαίος αξιωματικός (τενόρος)                         
 Αρμπάτης, Κυβερνήτης (σοπράνο)

Εξωτερικοί σύνδεσμοι
 

Όπερες του Βόλφγκανγκ Αμαντέους Μότσαρτ
Μάρκο Γιάριτς

Ο Μάρκο Γιάριτς (σέρβικα: Марко Јарић, γενν. 12 Οκτωβρίου 1978) είναι Σέρβος πρώην επαγγελματίας καλαθοσφαιριστής. Έχει ύψος 2,01 μ. Εκπροσώπησε την Εθνική Γιουγκοσλαβίας διεθνώς ενώ το 2002, ήταν μέλος της Euroleague. Από το 2002 μέχρι το 2009 αγωνιζόταν σε συλλόγους του NBA.

Πρώιμα χρόνια 
Γεννήθηκε το 1978 στο Βελιγράδι και ξεκίνησε να παίζει μπάσκετ από τους νεανικούς συλλόγους του Ερυθρού Αστέρα.

Καριέρα

Ευρώπη (1996-2002) 
Ξεκίνησε την καριέρα του τη σεζόν 1996-97, ως παίκτης του Περιστερίου στην Basket League. Παρέμεινε στον ελληνικό σύλλογο για δύο χρόνια. Από το 1998 μέχρι το 2002 συμμετείχε στο EuroLeague με τους ιταλικούς συλλόγους Φορτιτούντο Μπολόνια και Βίρτους Μπολόνια.

Επίσης, κέρδισε το ιταλικό πρωτάθλημα το 2000 με την Φορτιτούντο και το 2001 με την Βίρτους.

NBA (2002-2009) 
Επιλέχθηκε στο NBA Ντραφτ 2000 με τους Λος Άντζελες Κλίπερς, με τους οποίος αγωνίστηκε για τρεις σεζόν (2002-05). Το καλοκαίρι του 2005, υπέγραψε με τους Μινεσότα Τίμπεργουλβς, όπου παρέμεινε για ακόμη τρεις σεζόν. Την σεζόν 2008-09 αγωνίστηκε με τους Μέμφις Γκρίζλις.

Ευρώπη (2009-2011) 
Το 2009, επέστρεψε στο Ευρωπαϊκό Πρωτάθλημα, υπογράφοντας με τον ισπανικό σύλλογο της Liga Endesa, Ρεάλ Μαδρίτης στις 22 Δεκεμβρίου 2009. Στις 14 Ιανουαρίου 2011, υπέγραψε με τον ιταλικό σύλλογο της LBA, Μενς Σάνα, όπου αγωνίστηκε μέχρι το τέλος της σεζόν 2010-11.

NBA (απόπειρα επιστροφής) 
Τον Οκτώβριο του 2012, υπέγραψε με τον σύλλογο του NBA, Σικάγο Μπουλς αλλά τον ίδιο μήνα παραιτήθηκε. Τον Σεπτέμβριο του 2013, υπέγραψε με τους Μπρούκλιν Νετς αλλά ύστερα από ένα μήνα παραιτήθηκε ξανά, κλείνοντας έτσι την καριέρα του ως καλαθοσφαιριστής.

Σύλλογοι

Προσωπική ζωή 
Πατέρας του είναι ο επίσης πρώην καλαθοσφαιριστής Σρέκο Γιάριτς, κυρίως γνωστός ως παίκτης του συλλόγου Ραντνίτσκι Βελιγραδίου. Έχει άλλα δύο αδέλφια, την Ταμάρα και τον Νίκολα.

Στις 12 Ιουνίου 2008, αρραβωνιάστηκε με την Βραζιλιάνα μοντέλο Αντριάνα Λίμα (τότε «Αγγελάκι» της Victoria's Secret), ύστερα από σχεδόν δύο χρόνια σχέσης. Το ζευγάρι παντρεύτηκε στις 14 Φεβρουαρίου 2009 και απέκτησε δύο κόρες: την Βαλεντίνα Λίμα Γιάριτς (γενν. 15 Νοεμβρίου 2009) και την Σιένα Λίμα Γιάριτς (γενν. 12 Σεπτεμβρίου 2012). Τον Μάιο του 2014, ανακοίνωσαν από κοινού το διαζύγιο τους, το οποίο εκδόθηκε τελικά τον Μάρτιο του 2016.

Σέρβοι καλαθοσφαιριστές
Σέρβοι αθλητές
Ξυνιάδα Φθιώτιδας

Η Ξυνιάδα, επίσημα Ξυνιάς, είναι ημιορεινό χωριό στην Στερεά Ελλάδα και την Περιφερειακή Ενότητα Φθιώτιδας σε υψόμετρο 490 μέτρα.

Γεωγραφία - Ιστορία
Η Ξυνιάδα βρίσκεται προς τα βόρεια όρια με την Περιφερειακή Ενότητα Μαγνησίας και τους πρόποδες του όρους Όθρυς. Είναι κτισμένη στον κάμπο ο οποίος δημιουρήθηκε μετά την αποξηρανση της λίμνης Ξυνιάδας, σε απόσταση 10 χλμ. Ν. από τον Δομοκό (έδρα του δήμου), 31 χλμ. ΒΔ. από την Λαμία και 39 χλμ. Ν.-ΝΔ. από τα Φάρσαλα ενώ δυτικά και βόρεια περνάει η ΕΟ Λαμίας - Λάρισας. Το χωριό αναφέρεται από την εποχή της τουρκοκρατίας ως Ταουκλί και υπήρχε πριν το 1640 αφού καταγράφεται στην πρόθεση της Ρεντίνας στα φύλλα 22α και 22β μαζί με τους οικισμούς Μηλιά, Κρούμας, Λήφακας και Τερβένι ενώ στα φύλλα 23α και 24α υπάρχουν γραφές μεταγενέστερες της πρώτης. Η παλιά ονομασία της ως Νταουκλί ή Ταουκλί στα τουρκικά σημαίνει "ορνιθώδεις" προφανώς  από τις πολλές νερόκοτες που ζούσαν στην τότε λίμνη ενώ το σύγχρονο από την αρχαία πόλη Ξυνία ή Ξυνιάς που ερείπιά της υπάρχουν σε βραχώδη λόφο δυτικότερα κοντά στην Κορομηλιά. Την εποχή που υπήρχε η λίμνη ο λόφος αυτός ήταν νησίδα (οι ντόπιοι την ονόμαζαν Αραπονήσι) και σε αυτή κατέφυγαν οι κάτοικοι της Ξυνιάδας κατά την Επανάσταση του 1821 όπου παρέμειναν μέχρι το 1828.

Αξιοθέατα 
Θρησκευτικά αξιοθέατα είναι η Ιερά Μονή της Παναγιάς της Ελεούσης ή Φανερωμένης στη νοτιοανατολικά άκρη του χωριού και η η εκκλησία της Κοιμήσεως της Θεοτόκου που χρονολογείται από το 1760. Το μοναστήρι κτίσθηκε το 1962 και σημαντικότερο κειμήλιο είναι η εικόνα της Παναγίας με την επιγραφή "Μήτηρ Θεού Ελεούσα" που πιθανολογείται ότι ανήκει στην εποχή της εικονομαχίας.

Διοικητικά
Αναφέρεται επίσημα για πρώτη φορά με την παλιά ονομασία Δαουκλή το 1883 ΦΕΚ 126Α - 02/04/1883 όταν προσαρτήθηκε στην τότε δήμο Ξυνιάδος. Το 1912 με το ΦΕΚ 261Α - 31/08/1912 ορίστηκε έδρα της ομώνυμης νεοϊδρυθείσας κοινότητας και το 1916 με το ΦΕΚ 21Β - 03/03/1916 μετονομάστηκε σε Ξυνία ενώ το 1940 το όνομά της διορθώθηκε σε Ξυνιάς. Σύμφωνα με το πρόγραμμα Καλλικράτης αποτελεί την τοπική κοινότητα Ξυνιάδος που υπάγεται στη δημοτική ενότητα Ξυνιάδος του Δήμου Δομοκού και σύμφωνα με την απογραφή του 2011 ως δημοτική ενότητα έχει πληθυσμό 3.549 κατοίκους ενώ ως οικισμός 459 .

Παραπομπές 

Δήμος Δομοκού
Χωριά του νομού Φθιώτιδας
Γιώργος Λέντζας

Ο Γιώργος Λέντζας (Θεσσαλονίκη, 17 Ιουνίου 1990) είναι Έλληνας παρουσιαστής, δημοσιογράφος, σκηνοθέτης και τηλεοπτικός παραγωγός.

Έγινε γνωστός μέσα από τη συμμετοχή του στην ταξιδιωτική εκπομπή World Party, ενώ στη συνέχεια παρουσίασε την εκπομπή Στο Δρόμο, μαζί με τον Γιώργο Μαυρίδη, για λογαριασμό του ALPHA. Το 2018 παρουσίασε στον ΑΝΤ1 τον δεύτερο κύκλο του τηλεοπτικού ριάλιτι επιβίωσης Nomads, στο πλευρό του Σάββα Πούμπουρα. Τη σεζόν 2019-2020, υπήρξε ο παραγωγός, συνδημιουργός, σκηνοθέτης και παρουσιαστής του ταξιδιωτικού ντοκιμαντέρ Football Stories, που μεταδόθηκε στον ΑΝΤ1. Η εκπομπή κατάφερε να σημειώσει αξιοσημείωτη τηλεθέαση κάτι που οδήγησε σε νέα συμφωνία με το κανάλι για τη παραγωγή ενός ακόμη κύκλου 16 επεισοδίων. Λόγω κορονοϊού η εκπομπή δεν κατάφερε να ξεκινήσει ποτέ γυρίσματα, μιας και τα γήπεδα παραμένουν κλειστά για το κοινό, έτσι ο δεύτερος κύκλος μπήκε σε παύση.

Τη σεζόν 2020-21 παρουσίασε για λογαριασμό της ΕΡΤ, το Μεγάλο Παιχνίδι, την ελληνική μεταφορά του sports quiz του BBC, A Question of Sports, που προβάλλεται εδώ και 50 χρόνια στην Αγγλία ανελλιπώς.

Το καλοκαίρι του 2021, παρουσίασε την εκπομπή Παίξτε Μπάλα στον ΑΝΤ1, μαζί με τους Νικόλα Ράπτη, Σταύρο Σβήγκο και Χάρη Νταρζάνο.

Φιλμογραφία

Τηλεόραση

Προσωπική ζωή
Από το 2018 διατηρεί δεσμό με την ηθοποιό και πρώην μοντέλο Χριστίνα Στεφανίδη.

Παραπομπές

Εξωτερικοί σύνδεσμοι
Γιώργος Λέντζας στο Internet Movie Database

Έλληνες παρουσιαστές
Dark (τηλεοπτική σειρά)

Το Dark είναι γερμανική τηλεοπτική σειρά θρίλερ επιστημονικής φαντασίας με δημιουργούς τους Μπαράν μπο Οντάρ και Γιάντγιε Φρίζε. Προβλήθηκε για τρεις σεζόν από το 2017 έως το 2020. Μετά την εξαφάνιση ενός παιδιού, το Dark εστιάζει στους κατοίκους της φανταστικής γερμανικής πόλης Βίντεν, καθώς επιδιώκουν να μάθουν την αλήθεια. Ακολουθούν συνδέσεις μεταξύ τεσσάρων αποξενωμένων οικογενειών για να ξεδιπλώσουν μια δυσοίωνη συνωμοσία ταξιδιού στο χρόνο, που εκτείνεται σε αρκετές γενιές. Η σειρά διερευνά τις υπαρξιακές επιπτώσεις του χρόνου και την επίδρασή του στην ανθρώπινη φύση.

Το Dark προβλήθηκε για πρώτη φορά την 1η Δεκεμβρίου 2017 στο Netflix και είναι η πρώτη γερμανόφωνη σειρά της υπηρεσίας. Η δεύτερη σεζόν κυκλοφόρησε στις 21 Ιουνίου 2019, ενώ η τρίτη και τελευταία σεζόν κυκλοφόρησε στις 27 Ιουνίου 2020.

Επισκόπηση

Παραπομπές

Γερμανικές τηλεοπτικές σειρές
Τηλεοπτικές σειρές επιστημονικής φαντασίας
Ταξίδι στον χρόνο στη μυθοπλασία
Παράλληλα σύμπαντα στη μυθοπλασία
Μαύρες τρύπες στη μυθοπλασία
Τηλεοπτικές σειρές Netflix
Ιερά Μονή Μοδίου Φθιώτιδας

Η Ιερά Μονή Μοδίου ή Ιερά Μονή Μεταμόρφωσης του Σωτήρα Μοδίου βρίσκεται στην Στερεά Ελλάδα και την Περιφερειακή Ενότητα Φθιώτιδας, δυτικά και δίπλα στο Μόδι Φθιώτιδας. Απέχει 11 χλμ. Β.-ΒΔ. από την Κάτω Τιθορέα και είναι κτισμένη στους νότιους πρόποδες του Καλλίδρομου. Πρόκειται για το καθολικό ερειπωμένου μονής το οποίο από το 1999 έχει χαρακτηριστεί μαζί με τον περιβάλλοντα χώρο ιστορικό διατηρητέο μνημείο. "Ο ναός είναι συνεπτυγμένος εγγεγραμμένος με τρούλλο, με συνεπτυγμένους χορούς και νάρθηκα.
Το εσωτερικό του ναού δίνει την αίσθηση ενιαίου χώρου με έντονη την παρουσία του τρούλλου." Στην κόγχη του Ιερού και την εξωτερική πλευρά υπάρχει κτητορική επιγραφή με χρόνο κτίσης 1571 ενώ στο νότιο τοίχο του νάρθηκα άλλη με χρονολογία αφπα(=1581). Ως οικισμός αναφέρεται επίσημα για πρώτη φορά το 2011 όταν απογράφηκε στο δήμο Αμφίκλειας - Ελάτειας. Σύμφωνα με το πρόγραμμα Καλλικράτης μαζί με το Μόδι αποτελούν την τοπική κοινότητα Μοδίου που υπάγεται στη δημοτική ενότητα Τιθορέας του Δήμου Αμφίκλειας - Ελάτειας και σύμφωνα με την απογραφή του 2011 απογράφησαν 6 άτομα.

Εξωτερικοί σύνδεσμοι 
 Οδοιπορικό στις μεταβυζαντινές εκκλησίες της Φθιώτιδας
 Στο Καθολικό της Ιεράς Μονής Μεταμορφώσεως Μοδίου από τον ιστότοπο https://www.orthodoxianewsagency.gr/

Παραπομπές

Μονές του νομού Φθιώτιδας
Δήμος Αμφίκλειας - Ελάτειας
Μαραθιά Ευρυτανίας

Η Μαραθιά, επίσημα η Μαραθέα, είναι ορεινό χωριό της Στερεάς Ελλάδας στην Περιφερειακή Ενότητα Ευρυτανίας.

Γεωγραφία - Ιστορία 
Η Μαραθιά βρίσκεται στα δυτικά όρια με την Περιφερειακή Ενότητα Αιτωλοακαρνανίας στις πλαγιές των Ευρυτανικών (νοτίων) Αγράφων σε υψόμετρο 800 μέτρα. Είναι κτισμένη στα βορειοανατολικά της τεχνητής λίμνης Κρεμαστών και δυτικά του Ταυρωπού ποταμού (Μέγδοβας). Απέχει 17 χλμ. Ν. από το Κερασοχώρι (έδρα του δήμου) και 39 χλμ. Δ.-ΒΔ. από το Καρπενήσι. 

Σύμφωνα με το σχέδιο Καλλικράτης μαζί με την Αμίριανη (Πάνω Μαραθιά), την ακατοίκητη Κάτω Μαραθιά και το Παρκιό αποτελούν την τοπική κοινότητα Μαραθιάς που ανήκει στη δημοτική ενότητα Φραγκίστας του Δήμου Αγράφων και σύμφωνα με την απογραφή του 2011 ως κοινότητα έχει πληθυσμό 91 κατοίκους ενώ ως οικισμός 69.

Εξωτερικοί σύνδεσμοι
 Φωτογραφίες της Μαραθιάς από τον ιστότοπο https://www.technovision.gr/

Παραπομπές

Χωριά του νομού Ευρυτανίας
Δήμος Αγράφων
Κύκλος των Μηνών

Ο Κύκλος των Μηνών βρίσκεται στον Τόρρε ντελ Άκουιλα,  στο Κάστρο του Μπουονκονσίλιο, στο Τρέντο, στη βόρεια Ιταλία. 

Πρόκειται για μια σειρά από νωπογραφίες στις οποίες απεικονίζονται αγροτικές και κτηνοτροφικές εργασίες καθώς και δραστηριότητες ευγενών που πραγματοποιούνταν στη διάρκεια κάθε ενός από τους μήνες του έτους. Οι νωπογραφίες αυτές  χρονολογούνται στο τέλος του 14ου -αρχές του 15ου αιώνα και αποτελούν σπάνια πηγή της οικονομικής και κοινωνικής ζωής της εποχής εκείνης και ένα από τα πιο σημαντικά δείγματα διεθνούς γοτθικού ρυθμού στη βόρεια Ιταλία. Αποδίδονται στο δάσκαλο Βεντσεσλάο (Venceslao), από τη Βοημία. 

Στις εν λόγω νωπογραφίες,  από τις οποίες διασώζονται μόνο οι έντεκα καθώς ο Μάρτιος, που ήταν ζωγραφισμένος πάνω σε ξύλο, καταστράφηκε από μια πυρκαγιά, οι άνθρωποι του λαού παρουσιάζονται με πιο σκούρα, καμμένα από τον ήλιο πρόσωπα, να εργάζονται σε αντίθεση με τους ευγενείς που έχουν λευκό δέρμα και απεικονίζονται σε στιγμές διασκέδασης. Επίσης στους μήνες Νοέμβριο και Δεκέμβριο απεικονίζεται και η πόλη του Τρέντο ενώ στον Ιανουάριο το Κάστρο του Stenico.

Φωτογραφίες

Παραπομπές

Βιβλιογραφία
Welber M., Affreschi dei mesi di torre d'Aquila Castello Buonconsiglio (sec. XV), 1995    
Pierluigi De Vecchi ed Elda Cerchiari, I tempi dell'arte, volume 2, Bompiani, Milano 1999.

Ζωγραφική στην Ιταλία
Καθεδρικός ναός του Σόλσμπερι

Ο Καθεδρικός ναός του Σόλσμπερι  γνωστός και ως ο καθεδρικός ναός της Παναγίας, είναι ένας Αγγλικανικός καθεδρικός ναός στο Σόλσμπερι της Αγγλίας. Ο καθεδρικός ναός θεωρείται ως ένα από τα κορυφαία παραδείγματα της πρώιμης αγγλικής γοτθικής αρχιτεκτονικής του 13ου αιώνα.Ο Καθεδρικός ναός του Σόλσμπερι είναι ο μητροπολιτικός ναός της επισκοπής του Σόλσμπερι.

Περισσότερες πληροφορίες 
Ο αρχικός καθεδρικός ναός του Σόλσμπερι ολοκληρώθηκε στο Ολντ Σάρουμ το 1092 από τον Όσμουντ, τον πρώτο επίσκοπο του Σόλσμπερι. Το κυρίως κτήριο, όπως είναι σήμερα,  ολοκληρώθηκε σε νέα τοποθεσία σε 38 έτη, από το 1220 έως το 1258. Η κατασκευή του ναού ξεκίνησε από τον επίσκοπο Ρίτσαρντ Πούρ (Richard Poore) το 1220. Η θεμελίωση του ναού έγινε κατά την εορτή του αγίου Βιταλίου (28-04-1220). Ο Γουίλιαμ Λόνγκσγουορντ (William Longsword), τρίτος Κόμης του Σόλσμπερι, ήταν μαζί με την γυναίκα του ένας από τους δωρητές του ναού και έθεσαν θεμέλιους λίθους στον νέο ναό το 1220. Ο Γουίλιαμ Λόνγκσγουορντ έχει ταφεί εκεί. Ο πυργίσκος, που δεν ήταν στον αρχικό σχεδιασμό, κατασκευάστηκε κατά την εποχή του επισκόπου Robert de Wyville (1330-1375). Μεταξύ των ετών 1862 και 1864 το εξωτερικό του ναού ανακαινίστηκε και τα θεμέλια του ναού ενισχύθηκαν με μπετόν. Ο αρχιτέκτονας James Wyatt έκανε σημαντικές αλλαγές στο ναό το 1790, που περιελάμβαναν μεταξύ άλλων και την κατεδάφιση του καμπαναριού ύψους 320 ποδιών, που βρισκόταν βορειοδυτικά του κτηρίου. Η βόρεια πύλη χρησιμεύει ως κύρια είσοδος στον ναό. Το ύψος του κεντρικού κλίτους είναι 84 πόδια και το πλάτος του είναι 82 πόδια.

Ο Καθεδρικός ναός του Σόλσμπερι έχει τον ψηλότερο πυργίσκο στην Αγγλία (404 πόδια ή 123 μέτρα). Έχει τους μεγαλύτερους διαδρόμους και το μεγαλύτερο προαύλιο καθεδρικού ναού στην Αγγλία. Διαθέτει το παλαιότερο εν λειτουργία ρολόι στην Ευρώπη, που κατασκευάστηκε το 1386. Επίσης, στον καθεδρικό ναό εκτίθεται το πιο καλοδιατηρημένο από τα τέσσερα αντίγραφα της Μάγκνα Κάρτας.Το 2008 γιορτάστηκε η 750η επέτειος από τον καθαγιασμό του ναού. Το 2020 γιορτάστηκε η 800η επέτειος από την τοποθέτηση του πρώτου θεμέλιου λίθου του ναού του Σόλσμπερι στη νότια Αγγλία.

Εικόνες

Εξωτερικοί σύνδεσμοι 

 Γοτθική Τέχνη  άρθρο στην ιστοσελίδα www.newworldencyclopedia.org
 Καθεδρικός Ναός στο Σόλσμπερι  άρθρο στην ιστοσελίδα www.khanacademy.org
 Καθεδρικός Ναός στο Σόλσμπερι  άρθρο στην ιστοσελίδα www.britainexpress.com
https://www.salisburycathedral.org.uk/ επίσημη ιστοσελίδα του καθεδρικού ναού του Σόλσμπερι

Παραπομπές 
Καθεδρικοί ναοί στην Αγγλία
Γοτθική αρχιτεκτονική
Jeep Wagoneer (WS)

Το Jeep Wagoneer και το ακόμα πιο πολυτελές Jeep Grand Wagoneer είναι δύο εντελώς νέα μεγάλα πολυτελή SUV αυτοκίνητα, που ξεκίνησαν να κατασκευάζονται από την αμερικανική αυτοκινητοβιομηχανία Jeep στα μέσα του 2021, για τη σεζόν (model year) του 2022. Οι πρώτες πωλήσεις στις ΗΠΑ άρχισαν τον Οκτώβριο του 2021. Τα δύο αυτά αυτοκίνητα πωλούνται ως ανταγωνιστικά μοντέλα των μεγάλων πολυτελών SUV, κυρίως της Cadillac Escalade και του Lincoln Navigator.

Μετάδοση κίνησης 
Η στάνταρ εκδοχή Wagoneer φέρει κίνηση στους πίσω τροχούς ή προαιρετική 4-κίνηση, ενώ η κάπως πολυτελέστερη εκδοχή Grand Wagoneer φέρει στάνταρ τετρακίνηση.

Επίπεδα εξοπλισμού 
Και οι δύο εκδοχές Wagoneer και Grand Wagoneer προσφέρονται σε 3 επίπεδα εξοπλισμού: Series I, Series II και Series III. Ένα επιπλέον επίπεδο εξοπλισμού, το Obsidian, είναι αποκλειστικό στο Grand Wagoneer.

Αναφορές

Εξωτερικοί σύνδεσμοι 

 Η επίσημη Αμερικανική ιστοσελίδα του μοντέλου

Wagoneer (WS)
Αυτοκίνητα SUV
Αμερικανικά αυτοκίνητα
Αυτοκίνητα πολυτελείας
Τράικο Τσβέτκοβ

Ο Τράικο Τσβέτκοβ (βουλγαρικά: Трайко Цветков), γνωστός και σαν Ντεμίρ Τράικο Τσβέτκοβ, ήταν Βούλγαρος επαναστάτης συμμετέχων στην Ελληνική επανάσταση του 1821.

Καταγόταν από το Κρούσεβο, σήμερα στη Σερβία τότε στην Οθωμανική Αυτοκρατορία. Κατά την επανάσταση, ο Τράικο εντάχθηκε στο στρατιωτικό σώμα του Μάρκου Μπότσαρη, έγινε σημαιοφόρος του. Σκοτώθηκε σε κάποια μάχη.

Παραπομπές 

Βούλγαροι αγωνιστές του 1821
Βούλγαροι επαναστάτες
Αγωνιστές του 1821
Διαδηλώσεις και εισβολή στο Αμερικανικό Καπιτώλιο (2021)

Στις 5 Ιανουαρίου και στις 6 Ιανουαρίου 2021 υποστηρικτές του Προέδρου των Ηνωμένων Πολιτειών Ντόναλντ Τραμπ συγκεντρώθηκαν στην Ουάσινγκτον, για να διαμαρτυρηθούν για το αποτέλεσμα των προεδρικών εκλογών του 2020 και να υποστηρίξουν το αίτημα του Τραμπ προς τον αντιπρόεδρο των ΗΠΑ Μάικ Πενς και το Κογκρέσο των Ηνωμένων Πολιτειών, να απορρίψουν τη νίκη του εκλεγμένου Τζο Μπάιντεν. Το πρωί της 6ης Ιανουαρίου, οι διαδηλωτές συγκεντρώθηκαν στο συλλαλητήριο "Σώστε την Αμερική", μία προγραμματισμένη εκδήλωση στην "Έλλειψη", όπου οι παρευρισκόμενοι άκουσαν ομιλίες του προέδρου Τραμπ, αλλά και του γιου του, Ντόναλντ Τραμπ του νεότερου, καθώς και του Ρούντι Τζουλιάνι. Η διαδήλωση κατέληξε σε ταραχές και το κτίριο του Καπιτωλίου παραβιάστηκε από τους υποστηρικτές του Τραμπ.

Πριν την ολοκλήρωση των ομιλιών, πλήθος υποστηρικτών του Τραμπ κατευθύνθηκε στο Κογκρέσο και εισέβαλε σε αυτό. Το Κογκρέσο εκείνη τη στιγμή συνεδρίαζε διεξάγοντας την καταμέτρηση των ψήφων του Εκλεκτορικού κολλεγίου και συζητούσε αφού ο γερουσιαστής Τεντ Κρουζ του Τέξας και ο βουλευτής του Κογκρέσου Πωλ Γκόζαρ από την τέταρτη εκλογική περιφέρεια του Κογκρέσου της Αριζόνα αντιτάχθηκαν στην καταμέτρηση των ψήφων της Αριζόνας από το Εκλεκτορικό κολέγιο. Αρκετά κτίρια στο σύμπλεγμα του Καπιτωλίου εκκενώθηκαν και οι διαδηλωτές διαπέρασαν την ασφάλεια του κτιρίου και εισήλθαν στο αμερικανικό Καπιτώλιο, συμπεριλαμβανομένης της Εθνικής Αίθουσας Αγαλμάτων. Όλα τα κτίρια στο συγκρότημα του Καπιτωλίου στη συνέχεια τέθηκαν σε αποκλεισμό.

Στις πόρτες των θαλάμων του Κογκρέσου έλαβε χώρα ένοπλη σύγκρουση, εξαιτίας της οποίας έχασαν την ζωή τους 4 υποστηρικτές του Τραμπ και ένας άνδρας της ασφάλειας του Καπιτωλίου. Αναφέρεται ότι τουλάχιστον ένας αυτοσχέδιος εκρηκτικός μηχανισμός βρέθηκε στο Καπιτώλιο και ένας άλλος κοντά στην έδρα του Δημοκρατικού Κόμματος.

Το απόγευμα της 6ης Ιανουαρίου, ο Τραμπ κατήγγειλε τον Πενς και τον αναπληρωτή του ότι απέτυχαν να «κάνουν ότι έπρεπε να είχαν κάνει για να προστατεύσουν τη χώρα μας και το σύνταγμά μας», παρόλο που ο Πενς δεν είχε τη συνταγματική δυνατότητα να απορρίψει τη νίκη του Μπάιντεν. Στις 4:22 μ.μ. ώρα ανατολικών ΗΠΑ (11:22 μ.μ. ώρα Ελλάδας), ο Τραμπ προέτρεψε τους υποστηρικτές του στο Twitter να «γυρίσουν σπίτι ειρηνικά», λέγοντας όμως ότι τους «αγαπάει» και επαναλαμβάνοντας τους ισχυρισμούς του για εκλογική νοθεία. Η σύζυγός του Μελάνια, ξεκαθάρισε ότι «η βία δεν είναι αποδεκτή» και καταδίκασε τα περιστατικά βίας στο Καπιτώλιο.

Η επίθεση στο Καπιτώλιο έχει περιγραφεί ως «εξέγερση», ως οριακή «στάση» και ως εγχώρια τρομοκρατία. Πολλές πηγές το χαρακτήρισαν ως απόπειρα πραξικοπήματος. Αρκετοί θεωρούν το γεγονός, ως μία από τις πιο σκοτεινές στιγμές της αμερικανικής ιστορίας.

Παραπομπές 

Συγκρούσεις
Εισβολές
Διαδηλώσεις και διαμαρτυρίες
Νεοναζισμός
Ιστορία των Ηνωμένων Πολιτειών
Ναζιστικές παραστρατιωτικές οργανώσεις
Συνωμοσίες
Τραμπισμός
Ανδρέας Αναστασόπουλος

Ο Ανδρέας Αναστασόπουλος είναι  διακεκριμένος Έλληνας αθλητής της σφαιροβολίας και είναι ο δεύτερος Έλληνας σφαιροβόλος που πέρασε το φράγμα των είκοσι μέτρων και συγκεκριμένα έχει πετύχει επίδοση 20.19μ. στα Χανιά το 2008, πετυχαίνοντας το όριο για τους Ολυμπιακούς Αγώνες. Αγωνίστηκε με τα χρώματα του Γ.Σ. Κερατσινίου και του Πανελλήνιου Γυμναστικού Συλλόγου.

Βιογραφικό
Ο Ανδρέας Αναστασόπουλος με καταγωγή από την Αρκαδία γεννήθηκε και μεγάλωσε στη Νίκαια Αττικής στις 2 Απριλίου 1976 και είναι γιος του Βασίλειου  και της Παναγιώτας Αναστασόπουλου.

Ξεκίνησε τον αθλητισμό σε ηλικία δώδεκα ετών όταν βγήκε πρώτος στους αγώνες  σφαιροβολίας των δημοτικών σχολείων Αττικής κα γυμναστής του σχολείου του Μανουδάκης τον σύστησε στον Δημήτρη Σύρμο που τον ενέταξε στο δυναμικό του Γ.Σ. Κερατσινίου και ήταν ο πρώτος του προπονητής. Προπονητής του επίσης υπήρξε και ο Δημήτρης Κουτσούκης. Τελευταίος του προπονητής ήταν ο Πέτρος Ακριβάκης με το οποίο πέτυχε και την επίδοση 20.19μ., το 2008, πιάνοντας και το Ολυμπιακό όριο.

Διακρίσεις

Κατά την διάρκεια της αθλητικής του σταδιοδρομίας πέτυχε  τις εξής διακρίσεις:

1991- 3ος Πανελληνιονίκης Παμπαίδων με επίδοση 14.91μ.

1992-2ος Πανελληνιονίκης Παίδων με επίδοση 16.29μ.

1993- 1ος Πανελληνιονίκης Παίδων με επίδοση 17.12μ.

1994- 1ος Πανελληνιονίκης Έφηβων στον κλειστό στίβο  με επίδοση 15.21μ. 

1994- 3ος Βαλκανιονίκης Έφηβων στον κλειστό στίβο  

1994- 2ος Πανελληνιονίκης Έφηβων στον ανοικτό στίβο

1995- 1ος Πανελληνιονίκης Έφηβων

1995- 6ος Πανελληνιονίκης Ανδρών με επίδοση 16.34μ. 

1995-1ος Βαλκανιονίκης Έφηβων στην Γιουγκοσλαβία

1996- 1ος Πανελληνιονίκης Νέων στον ανοικτό στίβο

1997- 2ος Πανελληνιονίκης Ένοπλων Δυνάμεων με την ομάδα του Στρατού Ξηράς

2005- 1ος Πανελληνιονίκης Ανδρών στον ανοικτό στίβο

2006- 1ος Πανελληνιονίκης Ανδρών στον ανοικτό στίβο και 3ος Βαλκανιονίκης Ανδρών στην Βοσνία

2007- 1ος Πανελληνιονίκης Ανδρών στον ανοικτό στίβο

2008- 1ος Πανελληνιονίκης Ανδρών στον ανοικτό στίβο και επίτευξη Ολυμπιακού ορίου με επίδοση 20.19μ. στα Χανιά της Κρήτης.

2009- 2ος Πανελληνιονίκης Ανδρών στον ανοικτό στίβο με επίδοση 18.94μ. 

2009- 6ος Μεσογειονίκης Ανδρών στην Ιταλία με επίδοση  18.79μ

2010-1ος Πανελληνιονίκης Ανδρών στον κλειστό στίβο 

2011- Τερματισμός αθλητικής καριέρας λόγω τραυματισμού στο γόνατο.

Εξωτερικοί σύνδεσμοι

Παραπομπές

Κάτοχοι μεταλλίων των Βαλκανικών Αγώνων Στίβου
Αθλητές στίβου Γ.Σ, Κερατσινίου
Έλληνες αθλητές της σφαιροβολίας
Έλληνες Βαλκανιονίκες
Έλληνες Μεσογειονίκες
Αθλητές στίβου Πανελλήνιου Γυμναστικού Συλλόγου
Καντόνι του Τσουγκ

Το καντόνι του Τσουγκ (, , ) είναι ένα από τα 26 καντόνια της Ελβετίας. Βρίσκεται στην κεντρική Ελβετία και πρωτεύουσά του είναι το Τσουγκ. Με 239 τετρ.χλμ., το καντόνι είναι ένα από τα μικρότερα σε έκταση ελβετικά καντόνια. Δεν χωρίζεται σε περιοχές, αλλά σε έντεκα δήμους.

Καντόνια της Ελβετίας
Σελίδες με πηγές CS1 στα Γερμανικά (de)
Καντόνι του Φριμπούρ

Το καντόνι του Φριμπούρ (, ) βρίσκεται στην δυτική Ελβετία. Το καντόνι είναι δίγλωσσο, με τα δύο τρίτα των πολιτών να μιλούν γαλλικά και περίπου το ένα τρίτο γερμανικά. Και οι δύο είναι επίσημες γλώσσες στο καντόνι. Πήρε το όνομά του από την πρωτεύουσα του, το Φριμπούρ.

Ιστορία 
Στις όχθες της λίμνης Νεσατέλ και της λίμνης Μορά έχουν βρεθεί σημαντικά ίχνη προϊστορικών οικισμών.

Το καντόνι του Φριμπούρ προσχώρησε στην Ελβετική Συνομοσπονδία το 1481. Η περιοχή αποτελείται από εκτάσεις που προσχώρησαν στην πρωτεύουσα Φριμπούρ. Η σημερινή του έκταση επιτεύχθηκε το 1803 όταν αποκτήθηκε το Μουρτέν (Μορά). Το καντόνι εντάχθηκε στην αυτονομία των καθολικών καντονιών το 1846 (Sonderbund). Το επόμενο έτος, τα στρατεύματά του παραδόθηκαν στον ομοσπονδιακό στρατό.

Παραπομπές

Καντόνια της Ελβετίας
Σελίδες με πηγές CS1 στα Γερμανικά (de)
Bedford TJ

Το Bedford TJ ήταν φορτηγό που παραγόταν από τη βρετανική εταιρεία Bedford Vehicles, από το 1958 μέχρι το 1992.

Ιστορία 
Το Bedford TJ εισήχθη το 1958, ως αναβαθμισμένη έκδοση του μοντέλου TD. Μηχανικά ήταν ίδιο με το Bedford TA αλλά είχε ένα διαφορετικό καπό και γρίλια (grille), σε αντίθεση με το Bedford TA δεν πούλησε πολύ καλά, από το 1958 μέχρι το 1975 .

Αναφορές 
 Bedford Trucks in Portugal (in Portuguese)

Φορτηγό
Chevrolet HHR

Το Chevrolet HHR (ακρωνύμιο του Heritage High Roof) ήταν ένα ρετρό αισθητικής crossover, μπροστοκίνητο, 5-πορτο και 5-θέσιο αυτοκίνητο, που κατασκευάστηκε από την αμερικανική αυτοκινητοβιομηχανία Chevrolet, από τον Μάρτιο του 2005 μέχρι τον Μάιο του 2011. Από το 2007 έως το 2011, επίσης, η Chevrolet κυκλοφόρησε και μια 5-πορτη εκδοχή panel van του μοντέλου.

Εισαγωγή 
Ο σχεδιαστής του οχήματος ήταν ο Bryan Nesbitt, ο οποίος λίγο προηγουμένως είχε σχεδιάσει το Chrysler PT Cruiser (παραγωγή : 2000 - 2010), μικρομεσαίο πολυμορφικό αυτοκίνητο. Για πρώτη φορά το HHR παρουσιάστηκε τον Ιανουάριο του 2005 στο Σαλόνι Αυτοκινήτου του Λος Άντζελες και μπήκε στη μαζική παραγωγή τον Μάρτιο του ίδιου έτους, για τη σεζόν (model year) του 2006.

Συγγενικά μοντέλα 

Ο σχεδιασμός του βασίστηκε στην πλατφόρμα GM Delta του μητρικού ομίλου της General Motors, η οποία χρησιμοποιήθηκε επίσης στα Chevrolet Cobalt, Pontiac G5 και Saturn Ion.

Διαθεσιμότητα 
Το HHR κατασκευαζόταν στο Μεξικό και ήταν διαθέσιμο στη Βόρεια Αμερική, ενώ εξαγόταν και στην Ιαπωνία, καθώς και στην Ευρώπη. Στις αρχές του 2009, το HHR διακόπηκε από την αγορά του Μεξικού, λόγω χαμηλών πωλήσεων.

Το τελευταίο τέταρτο του έτους 2010, η Chevrolet ανακοίνωσε επίσημα ότι το HHR θα διακοπεί μετά τη σεζόν (model year) του 2011, με τα τελευταία αντίτυπα του HHR να είναι διαθέσιμα στις αντιπροσωπείες γύρω στα τέλη Ιανουαρίου με αρχές Φεβρουαρίου του 2011. Κάποια HHR ήταν επίσης διαθέσιμα για εταιρικές πωλήσεις μέχρι και τον Μάιο του 2011, ενώ μέσα στον ίδιο μήνα το μοντέλο αποσύρθηκε οριστικά από την παραγωγή.

Πωλήσεις 

Οι χρονολογίες δίνονται σε ημερολογιακά έτη και όχι σε σεζόν (model years).

Δείτε επίσης 
 Chevrolet SSR
 Chevrolet Advance Design, το pick-up της Chevrolet των ετών 1947 - 1955.

Παραπομπές

Εξωτερικοί σύνδεσμοι
 

HHR
Αυτοκίνητα SUV
Ford Model TT

Το Ford Model TT ήταν ένα μικρό φορτηγό που κατασκευαζόταν από την αμερικανική αυτοκινητοβιομηχανία Ford, από το 1917 μέχρι το 1928. Το φορτηγό ήταν βασισμένο στο Model T. Υπήρξαν και αγροτικά Model T, αλλά αυτά ήταν μικρότερα σε μήκος.

Αρχικά, μέχρι το 1924, επωλείτο μόνο η πλατφόρμα του οχήματος και ο πελάτης έπρεπε να προσθέσει το υπόλοιπο αμάξωμα. Η παραγωγή του φορτηγού συνολικά σταμάτησε το 1928 παγκοσμίως και αντικαταστάθηκε από το Ford Model AA.

 
Μοντέλα Ford
GAZ-51

Το GAZ-51 (γνωστό και ως GAZon) ήταν φορτηγό σοβιετικής προέλευσης, που κατασκευάστηκε από την GAZ. Τα πρώτα του πρωτότυπα παράχθηκαν πριν από το τέλος του Β' Παγκοσμίου Πολέμου και η μαζική παραγωγή ξεκίνησε το 1946, αντικαθιστώντας το GAZ-MM.

Το 1947, στο βασικό μοντέλο 4 × 2 των 2,5 τόνων προστέθηκε το τιάχτηκε το σχεδόν πανομοιότυπο 4 × 4 GAZ-63, 2 τόνων. Και οι δύο παραλλαγές τροφοδοτήθηκαν με 6-κύλινδρο κινητήρα 3.485 cm³, ισχύος 70 hp (52 kW). Τα GAZ-63 κατασκευάστηκαν με κάποιες αλλαγές μέχρι το 1968 και η παραγωγή του GAZ-51 συνεχίστηκε μέχρι τις 2 Απριλίου 1975. Τα φορτηγά κατασκευάστηκαν επίσης με τη σοβιετική άδεια στην Πολωνία (όπως το Lublin-51), τη Βόρεια Κορέα (ως Sungri-58) και την Κίνα (όπως το Yuejin NJ-130).
Fordson E83W

Το Fordson E83W ήταν φορτηγάκι βαν που παράχθηκε από το βρετανικό παράρτημα της Ford. Η παραγωγή του E83W ξεκίνησε το 1938 και έληξε το 1957. Το φορτηγό αυτό αντικατέστησε το Fordson Model AA.

Το E83W είχε ως στόχο τις μικρές εμπορευματικές μεταφορές και το λιανεμπόριο, τομείς στους οποίους πούλησε καλά. Κατά τη διάρκεια και μετά τον Δεύτερο Παγκόσμιο Πόλεμο, με βάση την πλατφόρμα E83W, κατασκευάστηκαν πολλές εξειδικευμένες εκδόσεις, όπως κινητές καντίνες, φορτηγά παγωτού και ακόμη και πυροσβεστικές αντλίες. Από το 1952, διατέθηκε και με την επωνυμία Thames E83W. 

Τελικά αντικαταστάθηκε από το Ford Thames 400E.
Ίζαρ

Ο Ίζαρ είναι ποταμός στο Μόναχο ένας από τους μεγαλύτερους παραποτάμους του επάνω ρου του Δούναβη. Την ονομασία αυτή κλέβει και ο τότε βασιλιάς της Βαυαρίας Λουδοβίκος Ά και σε συνδυασμό με την αγάπη του προς την Ελληνική αρχιτεκτονική χτίζει την Αθήνα του Ίζαρ. Όπως ο Σπερ είναι ποταμός  του Βερολινου (κάτι χαρακτηριστικο) και χτίστηκε η Αθήνα του Σπρε, έτσι με αυτήν την σκέψη ονοματίστηκε... του Ίζαρ η ''Αθήνα'' στο Μόναχο.

Ποταμοί της Γερμανίας
Αριστοτελία Πελώνη

Η Αριστοτελία Πελώνη (Μαυρομμάτι Βοιωτίας, 1978) είναι Ελληνίδα δημοσιογράφος, σύμβουλος πολιτικής, πολιτικός και εξωκοινοβουλευτική αναπληρώτρια κυβερνητική εκπρόσωπος από τις 20 Ιανουαρίου 2020. Κατά το χρονικό διάστημα από 28 Φεβρουαρίου μέχρι και 13 Αυγούστου 2021 εκτελούσε χρέη κυβερνητικού εκπροσώπου μετά την παραίτηση του Χρήστου Ταραντίλη από την θέση αυτή.

Γεννήθηκε το 1978, στο Μαυρομμάτι Βοιωτίας. Φοίτησε στο Τμήμα Επικοινωνίας και ΜΜΕ του Εθνικού και Καποδιστριακού Πανεπιστημίου Αθηνών, ολοκληρώνοντας το μεταπτυχιακό της στο Τμήμα Διεθνών και Ευρωπαϊκών Σπουδών στο Πάντειο Πανεπιστήμιο. Υπέβαλε τη διατριβή της στο Πάντειο Πανεπιστήμιο με θέμα τις σχέσεις Ελλάδας - ΗΠΑ τη δεκαετία του 1960. Αυτή η διατριβή εκδόθηκε σε βιβλίο το 2010, από τις εκδόσεις Πόλις με τίτλο "Ιδεολογία κατά ρεαλισμού: η αμερικανική πολιτική απέναντι στην Ελλάδα, 1963-1976". 

Εργάζεται ως δημοσιογράφος από το 1998, ξεκινώντας από τα Νέα και το ελεύθερο ρεπορτάζ. Αργότερα άρχισε να αρθρογραφεί για πολιτιστικά θέματα, εργαζόμενη στο πολιτιστικό τμήμα της εφημερίδας. Το 2006 μετατέθηκε από το πολιτιστικό στο πολιτικό τμήμα, όπου της ανατέθηκε το διπλωματικό ρεπορτάζ.

Το 2016 εντάχθηκε στην Καθημερινή, αναλαμβάνοντας το ρεπορτάζ από το κόμμα της Νέας Δημοκρατίας. Πέρα από τα ελληνικά γνωρίζει ισπανικά και αγγλικά.

Παραπομπές 

Έλληνες πολιτικοί του 21ου αιώνα
Έλληνες δημοσιογράφοι
Κυβερνητικοί αξιωματούχοι
Κυβερνητικοί Εκπρόσωποι (Ελλάδα)
Βίκτωρας Πέτσας

Ο Βίκτωρας Πέτσας (γεν. 2 Μαΐου 1992) είναι Έλληνας ηθοποιός

Βιογραφικό
Ο Βίκτωρας Πέτσας γεννήθηκε και μεγάλωσε στην Αθήνα. Έχει αποφοιτήσει από το Νέο Ελληνικό θέατρο του Γιώργου Αρμένη. Ξεκίνησε τα πρώτα του βήματα ως ηθοποιός το 2015, συμμετέχοντας στην παράσταση «Η τελευταία μαύρη γάτα»  και στο σίριαλ «Οι άσφαιροι», σε έναν guest ρόλο. Το 2016 συμμετείχε στην παράσταση «Το ρολόι». Ακολούθησε η παράσταση «Το τελευταίο παιχνίδι»  το 2018. Την ίδια χρονιά πρωταγωνίστησε στη σειρά Η Επιστροφή, τον πρώτο του τηλεοπτικό πρωταγωνιστικό ρόλο. Το 2019 ακολούθησε το σίριαλ Αν Ήμουν Πλούσιος, ενσαρκώνοντας τον ρόλο του Μάνου Βρανά. Το 2020 πρωταγωνίστησε στην κωμική σειρά Παρουσιάστε! στον ANT1.Τη σεζόν 2022 - 2023 πρωταγωνιστεί στην σειρά  Χαιρέτα μου τον Πλάτανο στην ΕΡΤ1 και στην σειρά Οι παγιδευμένοι.

Φιλμογραφία

Πρωταγωνιστικός

Παραπομπές 

Έλληνες άνδρες ηθοποιοί τηλεόρασης
Έλληνες άνδρες ηθοποιοί θεάτρου
Όξω Νησί

Το Όξω Νησί είναι νησί της Κύπρου, το οποίο ανήκει στην Επαρχία Αμμοχώστου. Βρίσκεται στο ανατολικό τμήμα της χώρας απέναντι από την Αμμόχωστο, στο λιμάνι της πόλης, εντός του Κόλπου της Αμμόχωστου. Απέχει 50 χλμ ανατολικά της Λευκωσίας.

Κλίμα
Η μέση ετήσια θερμοκρασία στο νησάκι είναι 22 °C, και επικρατεί ξηρό κλίμα. Θερμότερος μήνας στο νησί είναι ο Αύγουστος, όταν η μέση θερμοκρασία είναι 32 °C, και ο πιο κρύος είναι ο Ιανουάριος, με 14 °C. Η μέση ετήσια βροχόπτωση είναι 421 χιλιοστά. Υγρότερος μήνας είναι ο Ιανουάριος, με μέσο όρο 93 χιλιοστά βροχόπτωσης, και ξηρότερος ο Αύγουστος, με 1 χιλιοστό βροχόπτωσης.

Παραπομπές

Νησιά της Κύπρου
Επαρχία Αμμοχώστου
Ζωή Ράπτη

Η Ζωή Ράπτη (Αθήνα, 1966) είναι Ελληνίδα δικηγόρος, πολιτικός και Υφυπουργός Υγείας, αρμόδια για θέματα Ψυχικής Υγείας. Είναι επίσης Βουλευτής της Β1΄ Εκλογική περιφέρεια Βόρειου Τομέα Αθηνών με τη Νέα Δημοκρατία.  

Έχει διατελέσει στο παρελθόν Δημοτική Σύμβουλος και Αντιδήμαρχος του Δήμου Ψυχικού.

Βιογραφικά Στοιχεία 
Γεννήθηκε το 1966 στην Αθήνα και κατοικεί στο Δήμο Φιλoθέης – Ψυχικού.

Αποφοίτησε από τη Σχολή Μωραΐτη και σπούδασε Νομική στην Νομική Σχολή του Εθνικού και Καποδιστριακού Πανεπιστημίου Αθηνών, από όπου αποφοίτησε το 1989. Πραγματοποίησε Μεταπτυχιακές σπουδές στο Πανεπιστήμιο του Κεντ της Μεγάλης Βρετανίας (Master of Laws with Honours in International Commercial Law). 

Από το 1991 έως το 2014, εργάσθηκε ως Δικηγόρος Αθηνών στο Συμβούλιο της Επικρατείας με ειδίκευση σε θέματα Περιβάλλοντος και Χωροταξίας. Την περίοδο 2001 έως 2005, συνεργάστηκε ως δικηγόρος με το «Επιμελητήριο Περιβάλλοντος και Βιωσιμότητας» υπό τον Πρόεδρο και Επίτιμο Αντιπρόεδρο του Ε’ τμήματος του Συμβουλίου Επικρατείας κ. Μ. Δεκλερή και την περίοδο 2004 έως 2006, συνεργάστηκε ως νομική σύμβουλος της Ειδική Γραμματεία Ολυμπιακών Αγώνων 2004 του Υπουργείο Πολιτισμού για την βιώσιμη ανάπτυξη και κοινωνική αξιοποίηση των Ολυμπιακών Εγκαταστάσεων.

Το 1998 εξελέγη Δημοτική Σύμβουλος του Δήμου Ψυχικού και μετά το 2011 του Δήμου Φιλοθέης - Ψυχικού, ενώ την περίοδο 2005-2006, διετέλεσε Αντιδήμαρχος του Δήμου Ψυχικού.

Το 2014 ήταν υποψήφια Ευρωβουλευτής με τη Νέα Δημοκρατία. Το 2014, εξελέγη Γραμματέας του Διοικητικού Συμβουλίου του Ινστιτούτο Δημοκρατίας «Κωνσταντίνος Καραμανλής». Στις εκλογές Ιανουαρίου 2015 και Σεπτεμβρίου 2015, ήταν υποψήφια Βουλευτής στην εκλογική περιφέρεια Β’ Αθηνών με την Νέα Δημοκρατία.

Το 2016, ο πρόεδρος της Νέας Δημοκρατίας, Κυριάκος Μητσοτάκης, την όρισε Γραμματέα Σχέσεων Κοινωνίας- Κόμματος. 

Το Μάιο του 2019, ορκίζεται Βουλευτής της εκλογικής περιφέρειας Β’ Αθηνών, στη θέση του παραιτηθέντος Βαγγέλη Μεϊμαράκη και δύο μήνες αργότερα, με απόφαση του Προέδρου του κόμματος αναλαμβάνει καθήκοντα Αναπληρώτριας Κοινοβουλευτικής Εκπροσώπου. 

Εξελέγη Βουλευτής της Β1΄ Εκλογική περιφέρεια Βόρειου Τομέα Αθηνών με τη Νέα Δημοκρατία, στις Εθνικές Εκλογές του Ιουλίου 2019. 

Τον Αύγουστο 2020 ορκίστηκε Υφυπουργός Υγείας με αρμοδιότητες την ψυχική υγεία και τις εξαρτήσεις.

Παραπομπές 

Βουλευτές εκλεγμένοι με τη Νέα Δημοκρατία
Βουλευτές Β1' Βόρειου Τομέα Αθηνών
GAZ-53

Το GAZ-53 ήταν φορτηγό 3,5 τόνων, 4x2, που παράχθηκε από τη σοβιετική GAZ μεταξύ του 1961 και του 1993. Παρουσιάστηκε για πρώτη φορά ως GAZ-53F, και ακολούθησε το σχεδόν πανομοιότυπο GAZ-52, 2,5 τόνων, το 1962, το οποίο κατασκευάστηκε μέχρι το 1989. Το φορτηγό αντικατέστησε το GAZ-51 και αντικαταστάθηκε από το GAZon.

Η κύρια (ή βασική) παραλλαγή του GAZ-53 χωρίς γράμμα επιθήματος κυκλοφόρησε το 1964. Περιείχε τον νέο κινητήρα V8 ZMZ-53 4254 κ.ε. ελαφρού κράματος που προοριζόταν για το φορτηγό από την αρχή. Ο ZMZ-53 παρήγαγε 120 ίππους SAE Gross στις 3.200 στροφές το λεπτό, δίνοντας στο GAZ-53 μέγιστη ταχύτητα 90 km/h.

Οι πρώτες εκδόσεις (GAZ-53F) τροφοδοτήθηκαν από έναν παλαιό εξακύλινδρο κινητήρα 75 ίππων (SAE Gross) από το φορτηγό GAZ-51. Από το 1964, το GAZ-53 ήταν εξοπλισμένο με κινητήρα 4,3L ZMZ-53 V8. Το ωφέλιμο φορτίο αυξήθηκε σε 4 τόνους στο μοντέλο του 1965, που ονομάστηκε GAZ-53A. Το 53A παραγόταν μέχρι τον Ιανουάριο του 1983, όταν το GAZ-53-12 ανέλαβε μέχρι το τέλος της παραγωγής. Όλες οι παραλλαγές χρησιμοποιούσαν κιβώτιο τεσσάρων ταχυτήτων, συγχρονισμένο στην τρίτο και το τέταρτη σχέση. Παρουσιάστηκαν επίσης ορισμένες άλλες υπο-εκδόσεις, συμπεριλαμβανομένης της στρατιωτικής έκδοσης GAZ-53A-016.

Συνολικά, κατασκευάστηκαν περισσότερα από 4 εκατομμύρια GAZ-53, ο μεγαλύτερος αριθμός παραγωγής για φορτηγό της Σοβιετικής Ένωσης.
GAZon Next

Το GAZon NEXT είναι φορτηγό που παράγεται από τη ρωσική εταιρεία παραγωγής οχημάτων GAZ. Το μοντέλο κατασκευάζεται από το 2014 και είναι ο διάδοχος του GAZ-3307. Με το όνομα Sadko NEXT κυκλοφορεί μια παραλλαγή του οχήματος με τετρακίνηση, επομένως, εκείνη είναι ο διάδοχος του GAZ-3308.

Αυτό το φορτηγό παράγεται παράλληλα με το GAZon στο Gorky Automotive Plant στη Ρωσία. Το φορτηγό κυκλοφόρησε το 2014 όταν η πωλήσεις του GAZon είχαν αρχίσει πλέον να πέφτουν και η GAZ κατάλαβε πως χρειαζόταν ένα νέο και ριζικά βελτιωμένο φορτηγό. Το 2015 οι πωλήσεις του GAZon άρχιζαν να ανεβαίνουν λίγο.

Το GAZon Next πουλάει καλύτερα από τον προκάτοχό του, το GAZon. Ο σχεδιασμός του GAZon σχεδιάστηκε το 1991, όταν η παραγωγή του GAZ-53 ήταν σχεδόν στα τέλη της, όμως ο σχεδιασμός του φορτηγού δεν χρησιμοποιήθηκε μέχρι το 2014.

Το φορτηγό αυτό είναι αρκετά δημοφιλές στην Ρωσία και χρησιμοποιείται για πολλές χρήσεις, από φορτηγό μέχρι και λεωφορείο. Το φορτηγό πωλείται μαζί με το ελαφρύτερο GAZelle. Από το 2019, το φορτηγό άρχιζε να εξάγεται στην Ευρώπη και στο Μεξικό.

Επίσης, το φορτηγό έχει πολύ πιο υψηλή ποιότητα κατασκευής σε σύγκριση με τα προηγούμενα μοντέλα.